### **D I S P O Z I Ţ I E**

**privind** **constituirea** **Comisiei de verificare a solicitărilor de scoatere din funcţiune**

**a activelor fixe și scoatere din uz a materialelor de natura obiectelor de inventar,**

**din inventarul instituţiilor publice aflate în subordinea/sub autoritatea**

 **Consiliului Judeţean Cluj**

Preşedintele Consiliului Judeţean Cluj;

Având în vedere conținutul instrumentului de motivare și prezentare a dispoziției, respectiv Referatul de aprobare nr. 34684/11.08.2025, elaborat de către Directia Generală Buget, Finanţe, Resurse Umane prin care se motivează și fundamentează emiterea actului administrativ;

Luând în considerare Dispoziția nr. 273/20.06.2025 privind încetarea contractului individual de muncă al domnului Gabor Liviu-Sorin, prin acordul părților;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, art. 3 alin. (2), art. 36, art. 58 alin. (1) și (3), ale art. 64-65 și ale art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziției Președintelui Consiliului Județean Cluj nr. 1121/13.12.2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj.

În conformitate cu prevederile:

* 191 alin. (1) lit. f), alin (4) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea privind finanțele publice locale nr. 273/2006, cu modificările și completările ulterioare;
* art. 2 lit.d), art.3, art.5 din Ordonanța Guvernului nr. 119/1999 privind controlul intern și controlul financiar preventiv, republicată, cu modificările și completările ulterioare;
* art. 7 și art. 13 din Legea contabilităţii nr. 82/1991, republicată, cu modificările şi completările ulterioare;
* art. 21 și art.27 din Legea privind amortizarea capitalului imobilizat în active corporale şi necorporale nr. 15/1994, republicată, cu modificările şi completările ulterioare;
* art. 22 alin. (1) din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* pct. 21 și 22 din Hotărârea Guvernului nr. 909/1997 pentru aprobarea Normelor metodologice de aplicare a Legii nr. 15/1994, privind amortizarea capitalului imobilizat în active corporale şi necorporale, modificată şi completată prin Ordonanţa Guvernului nr. 54/1997, cu modificările şi completările ulterioare;
* Ordinului Ministrului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;

 În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Se constituie Comisia de verificare a solicitărilor de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiilor publice aflate în subordinea/sub autoritatea Consiliului Judeţean Cluj, în componenţa cuprinsă în **Anexa nr. 1** care face parte integrantă din prezenta dispoziție.

**Art. 2.** Se aprobă Regulamentul de organizare și funcționare al Comisiei de verificare a solicitărilor de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiilor publice aflate în subordinea/sub autoritatea Consiliului Judeţean Cluj, prevăzut în **Anexa nr. 2** care face parte integrantă din prezenta dispoziție.

**Art. 3***.* La data comunicării prezentei dispoziții, Dispoziția Președintelui Consiliului Județean Cluj nr. 469/28.10.2022 privind constituirea Comisiei pentru analiza şi verificarea solicitărilor de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiilor publice aflate în subordinea Consiliului Judeţean Cluj, se abrogă.

**Art. 4***.* Prezenta dispoziţie se comunică prin poșta electronică persoanelor desemnate la art.1, instituțiilor publice din subordinea/de sub autoritatea Consiliului Județean Cluj, Prefectului Judeţului Cluj și se aduce la cunoştinţă publică prin postare pe pagina de internet www.cjcluj.ro.

 **PREŞEDINTE** **Contrasemnează:**

 **SECRETAR GENERAL AL JUDEŢULUI** Alin Tişe Simona Gaci

**Nr. 338 din 19 august 2025**

**Anexa nr. 1**

**la Dispoziția nr. 338/19.08.2025**

**Componența** **comisiei de verificare a solicitărilor de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiilor publice aflate în subordinea/sub autoritatea Consiliului Judeţean Cluj**

|  |  |  |  |  |  |
| --- | --- | --- | --- | --- | --- |
| **Nr.****crt.** | **Calitatea în cadrul comisiei de verificare** | **Numele și prenumele** | **Funcția deținută/****postul ocupat** | **Serviciul/Biroul/****Compartimentul** | **Mențiuni** |
| 1 | Președinte | Maier Dorina | Șef serviciu | Direcția Generală Buget, Finanțe, Resurse Umane/Serviciul Buget Local, Venituri | - |
| 2 | Membru | Negru Anca | consilier | Direcția Generală Buget, Finanțe, Resurse Umane/Serviciul Buget Local, Venituri | - |
| 3 | Membru | Derșidan Cosmin | consilier | Direcția Generală Buget, Finanțe, Resurse Umane/Serviciul Buget Local, Venituri | Nominalizat în calitate de preşedinte de rezervă cu drept de vot - |
| 4. | Membru de rezervă | Liviu Mircea Negreanu | consilier | Direcția Generală Buget, Finanțe, Resurse Umane/Serviciul Buget Local, Venituri | - |
| 5. | Membru de rezervă | Marchiș Anca | consilier | Direcția Generală Buget, Finanțe, Resurse Umane/Serviciul Buget Local, Venituri | - |

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

 **Alin Tișe Simona Gaci**

**Anexa nr. 2**

**la Dispoziția nr. 338/19.08.2025**

**Regulamentul de organizare și funcționare al** **Comisiei de verificare a solicitărilor**

**de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiilor publice aflate în**

**subordinea/sub autoritatea Consiliului Judeţean Cluj**

**Articolul 1. Constituirea Comisiei**

* 1. Prezentul regulament se aplică membrilor Comisiei de verificare a solicitărilor de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiilor publice aflate în subordinea/sub autoritatea Consiliului Judeţean Cluj, denumită în continuare Comisie.
	2. Comisia este formată dintr-un număr impar de membri, respectiv 3 membri din care unul este președintele comisiei.
	3. Pe lângă membrii titulari comisia va avea și 2 membri supleanți.
	4. Comisia este numită prin dispoziția Președintelui Consiliului Județean Cluj.
	5. Activitatea comisiei este coordonată de preşedintele comisiei;
	6. Persoana desemnată în calitate de președinte al comisiei constituite conform alineatului (2) răspunde de verificarea documentelor, organizarea vizitelor în teren și emiterea în termen a dispozițiilor de scoatere din funcţiune a activelor fixe și scoatere din uz a materialelor de natura obiectelor de inventar din inventarul instituţiilor publice aflate în subordinea/sub autoritatea Consiliului Judeţean Cluj.
	7. Persoanele desemnate în calitate de preşedinte de rezervă, respectiv de membri de rezervă, după caz, vor înlocui președintele comisiei, respectiv membrii acesteia, după caz, numai în situațiile în care persoana/persoanele care urmează să fie înlocuită/înlocuite nu are/au posibilitatea, din motive obiective, de a-şi îndeplini atribuţiile care rezultă din calitatea avută în cadrul comisiei.
	8. După producerea înlocuirii prevăzute la alin. (7), calitatea de președinte, respectiv de membru al comisiei, după caz, este preluată de către membrul care înlocuiește, care îşi va exercita atribuţiile aferente până la finalizarea procedurii de verificare a solicitării de scoatere din funcţiune a activelor fixe și scoatere din uz a materialelor de natura obiectelor de inventar, din inventarul instituţiei publice aflată în subordinea/sub autoritatea Consiliului Judeţean Cluj și emiterea dispoziției.

**Articolul 2. Funcționarea Comisiei**

* 1. Convocarea membrilor comisiei se face telefonic și prin email de către Președintele acesteia ori de câte ori este necesar;
	2. Instituțiile publice depun documentația la Registratura Consiliului Județean Cluj letric și prin email: infopublic@cjcluj.ro;
	3. Membrii comisiei după primirea documentației vor confirma primirea și vor analiza documentația.
	4. Președintele convoacă comisia în vederea stabilirii deplasării la instituțiile publice pentru a verifica existența și starea fizică a activelor fixe și a obiectelor de inventar propuse spre casare;
	5. La data deplasării membrii comisiei au obligația de a avea ordine de deplasare și legitimațiile de serviciu pentru legitimare;
	6. După verificarea în teren, comisia va întocmi un raport care va sta la baza promovării proiectului de Dispoziție.
	7. Raportul cuprinde cel puțin următoarele date/elemente: nr. și dată raport, perioada deplasării, valoarea totală a casărilor propuse din care valoarea activelor fixe și/sau valoarea obiectelor de inventar, descrierea pe scurt a celor constatate și data la care a avut loc deplasarea.
	8. În cazul în care unul sau mai mulți membri, din motive justificate, nu mai pot participa la vizita în teren ei vor fi înlocuiți de membrii supleați. În situații în care nici aceștia nu sunt disponibili în perioada stabilită, comisia va face deplasarea doar cu 2 dintre membrii acesteia.

**Articolul 3. Atribuțiile Comisiei**

* 1. La sfârșitul fiecărui an instituțiile publice aflate în subordinea/sub autoritatea Consiliului Județean Cluj efectuează inventarul general al elementelor de natura activelor, datoriilor şi capitalurilor proprii fiecărei instituții.
	2. Comisiile de inventariere propun scoaterea din funcţiune a activelor fixe și scoaterea din uz a materialelor de natura obiectelor de inventar amortizate, a celor care au un grad mare de uzură, sunt distruse, nu mai prezintă siguranţă în exploatare.
	3. Propunerile avizate se transmit Consiliului Judeţean pentru aprobarea scoaterii din funcţiune, respectiv scoaterii din uz a acestora.
	4. Documentația transmisă Consiliului Județean Cluj cuprinde următoarele:
1. adresa de înaintare- în care trebuie menţionată valoarea totală a activelor fixe şi a obiectelor de inventar propuse pentru casare, din care active fixe în valoare de \_\_\_\_\_\_\_\_\_\_\_\_ și obiecte de inventar în valoare de \_\_\_\_\_\_\_\_\_ (în original, semnată şi ştampilată);
2. Procesul-verbal privind rezultatele inventarierii, elaborat, de Comisia de inventariere, conform Ordinului nr. 2861/2009 și care cuprinde propuneri de scoatere din funcţiune a imobilizărilor corporale, respectiv din evidenţă a imobilizărilor necorporale, propuneri de scoatere din uz a materialelor de natura obiectelor de inventar şi declasare sau casare a unor stocuri;
3. Lista cu activele fixe propuse pentru scoatere din funcțiune, semnate de reprezentantul legal și persoanele abilitate din compartimentele de specialitate;
4. Lista cu obiectele de inventar propuse pentru scoatere din funcțiune, semnate de reprezentantul legal și persoanele abilitate din compartimentele de specialitate.
	1. Listele cu propunerile de scoatere din funcțiune se transmit și în varianta editabilă, (se întocmesc în Excel) pe adresa de e-mail: buget@cjcluj.ro și trebuie să conțină următoarele informații:
5. Lista cu activele fixe: nr. crt, denumire active fixe, data punerii în funcțiune, durata de funcționare în ani, nr. inventar, cantitate (buc, ml etc), preț (lei), gradul de uzură și motivul propunerii pentru scoatere din funcțiune.
6. Lista cu obiectele de inventar: nr. crt, denumire obiect de inventar, anul dării în folosință, cantitate (buc, ml etc), preț (lei), valoare (lei), gradul de uzură și motivul propunerii pentru scoatere din funcțiune.
	1. În cazul în care documentația depusă este incompletă sau întocmită greșit Comisia va solicita clarificări.
	2. Proiectul de dispoziție se întocmește de către o persoana din cadrul Serviciului Buget Local, Venituri care face parte din comisie (Președinte/membru).

 **PREŞEDINTE** **Contrasemnează:**

 **SECRETAR GENERAL AL JUDEŢULUI** Alin Tişe Simona Gaci